Diari Oficial de la Generalitat Valenciana


Sumari del DOGV 2477, del 27-03-1995 (1995/834220)

RESOLUCIÓ de 8 de març de 1995, de la Universitat Politècnica de València, per mitjà de la qual es convoquen proves selectives per a l'accés a un lloc de tècnic superior del Centre de Transferència Tecnològica, sector administració especial, pel sistema de concurs oposició lliure.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2477

Data del DOGV
:   27-03-1995

Secció del DOGV
:   AUTORITATS I PERSONAL

Número del document
:   1995/834220


Data del document
:   08-03-1995

Organisme emissor
:   Universitat Politècnica de València

Tipus de document
:   Resolució

Correcció d'errades

RESOLUCIó de 8 de març de 1995, de la Universitat Politècnica de València, per mitjà de la qual es convoquen proves selectives per a l'accés a un lloc de tècnic superior del Centre de Transferència Tecnològica, sector d'administració especial, pel sistema de concurs oposició lliure.   
Aquest Rectorat, en virtut de les competències que li atribueix l'article 18 en relació al punt 3.e de la Llei de Reforma Universitària, i de conformitat amb el que disposen els estatuts d'aquesta Universitat Politècnica de València, i seguint les normes de selecció de personal previstes en la Llei de la Funció Pública de la Generalitat Valenciana i les normes que la desenvolupen, convoca proves selectives per a l'accés a un lloc de tècnic superior del Centre de Transferència Tecnològica, sector d'administració especial, d'acord amb les següents:  
Bases  
   
1. Objecte de la convocatòria  
Aquesta convocatòria té per objecte la selecció de personal, mitjançant el sistema de concurs oposició, per a cobrir un lloc vacant de tècnic superior del Centre de Transferència Tecnològica, del grup A, sector d'administració especial, pel torn d'accés lliure, d'acord amb les característiques que s'especifiquen en l'annex I.  
2. Condicions generals dels aspirants  
2.1 Per a ser admés a la realització de les proves selectives, caldrà reunir els requisits següents:  
a) Ser espanyol o de nacionalitat d'un estat de la resta de membres de la Unió Europea o d'aquells estats als quals se'ls aplique la lliure circulació de treballadors, en els termes previstos en la llei estatal que regule aquesta matèria.  
b) Haver fet els 18 anys.  
c) Trobar-se en possessió del títol de doctor, llicenciat, enginyer, arquitecte o equivalent.  
d) No patir cap malaltia o defecte físic que impedesca l'acompliment de les funcions dels llocs de treball que s'ofereixen.  
e) No trobar-se inhabilitat penalment per a l'exercici de funcions públiques.   
f) No haver estat separat, mitjançant un expedient disciplinari, de cap administració o ocupació pública.  
2.2 Les condicions per a ser admés a les proves, s'hauran de reunir en el moment de l'acabament del termini de presentació de sol·licituds i caldrà mantenir-les durant tot el procés selectiu, fins al moment de la presa de possessió.  
3. Sol·licituds  
Els qui vulguen prendre part en aquestes proves selectives hauran de fer-ho constar en la sol·licitud segons el model de l'annex, que serà facilitada gratuïtament al Servei de Gestió de Personal de la Universitat Politècnica de València, camí de Vera, s/n, València, edifici Rectorat.  
Els aspirants hauran d'indicar en la sol·licitud l'idioma pel qual opten per a la realització del tercer exercici previst en la base 7.2.3.  
4. Drets d'examen  
Els drets d'examen seran de 3.050 pessetes, i s'hauran d'ingressar en el compte corrent núm. 51173755036697 -Taxes- de la Caixa d'Estalvis de València, Castelló i Alacant (Bancaixa), a la urbana 724, situada a la Universitat Politècnica de València, camí de Vera, s/n (CP: 46435), València. El justificant de pagament dels drets d'examen haurà de dur la impressió del segell de l'entitat esmentada en la sol·licitud.  
5. Presentació de sol·licituds  
5.1 Les sol·licituds s'hauran d'adreçar al rector de la Universitat Politècnica de València, camí de Vera, s/n (CP: 46182), València, en el termini de 20 dies hàbils, a comptar a partir de l'endemà de la publicació d'aquesta convocatòria en el Diari Oficial de la Generalitat Valenciana.  
5.2 La presentació de sol·licituds podrà fer-se al Registre Central de la Universitat Politècnica de València, camí de Vera, s/n (CP: 46017), València, edifici del Rectorat, o en qualsevol de les formes establertes en l'article 38.4 de la Llei 30/1992 de Règim Jurídic de les Administracions Públiques i del Procediment Administratiu Comú. Juntament amb la sol·licitud haurà de presentar-se, obligatòriament, la següent documentació:  
- Fotocòpia del DNI.  
- Currículum professional.  
- Acreditació documental (amb originals o còpies compulsades) de l'experiència, formació, coneixements i altres mèrits relacionats amb el lloc, que s'al·leguen com a mèrits en el currículum.  
6. Admissió d'aspirants  
6.1 Per a ser admesos a la realització de les proves  
selectives, respecte a les condicions generals dels aspirants, n'hi haurà prou amb la declaració d'aquestes en el moment de presentar la sol·licitud, i hauran d'acreditar-se en el termini de 20 dies hàbils següents a la publicació de la relació d'aprovats.  
6.2 Acabat el termini de presentació de sol·licituds, i després de verificar que s'ha fet el pagament dels drets d'examen, la Universitat Politècnica de València dictarà una resolució que es publicarà en el Diari Oficial de la Generalitat Valenciana, i que contindrà la llista de persones admeses i excloses a la realització de les proves.  
6.3 Els aspirants podran en cas d'error o exclusió, esmenar els defectes en què hagen incorregut en la seua sol·licitud o fer les al·legacions que creguen convenients en el termini de 10 dies hàbils, comptadors a partir de l'endemà de la publicació de la relació provisional d'admesos i exclosos.  
6.4 En tot cas, i a fi d'evitar errors i, en el supòsit de  
produir-se, possibilitar l'esmena en temps i forma, els aspirants hauran de comprovar fefaentment no sols que no figuren en la relació provisional d'exclosos sinó, a més a més, que els seus noms i dades consten correctament en les pertinents relacions d'admesos.  
6.5 Transcorregut el termini anterior, vistes les al·legacions i esmenats els defectes, si fóra procedent, es dictarà una resolució amb la llista d'admesos a la realització de les proves que es publicarà en el Diari Oficial de la Generalitat Valenciana.  
6.6 En la resolució, per mitjà de la qual es faça pública la llista d'admesos a la realització de les proves, s'establirà, almenys amb 15 dies d'antelació, la data, el lloc de realització i l'hora de començament de l'exercici.  
7. Proves selectives  
7.1 El procediment de selecció dels aspirants es farà pel   
sistema de concurs oposició lliure.  
7.2 Desenvolupament de l'oposició.  
L'oposició constarà de tres exercicis i seran eliminatoris.  
7.2.1 Primer exercici. Es realitzarà per escrit i versarà sobre els coneixements que s'especifiquen en annex II i III d'aquesta convocatòria.  
Aquest exercici podrà fixar-se en forma de preguntes que els opositors han de desenvolupar, o en forma de test amb quatre alternatives de resposta; en aquest cas, només una d'aquestes és la correcta. La durada, la fixarà el tribunal amb la deguda antelació, atenent el seu contingut.  
7.2.2 Segon exercici. Consistirà en el desenvolupament per escrit, durant un temps màxim de quatre hores, de dos temes elegits entre tres extrets a l'atzar del programa que figura com a annex III, que el tribunal haurà de determinar. el tribunal podrà ordenar la lectura pública d'aquest exercici als opositors.   
7.2.3 Tercer exercici. Consistirà a resoldre per escrit en un temps màxim de dues hores, un supòsit pràctic, proposat pel tribunal, basat en les funcions del lloc que s'ha de cobrir i el programa que figura en els annexos II i III. La documentació per al desenvolupament d'aquest exercici se subministrarà en la llengua estrangera, anglés o francés, elegida en la sol·licitud.  
7.3 Qualificació dels exercicis.  
7.3.1 El primer exercici es qualificarà de 0 a 10 punts, i caldrà obtenir-hi un mínim de 5 punts per a superar-lo.  
En el supòsit de fixar-se l'exercici en forma de test amb quatre respostes alternatives, es puntuarà de la forma següent: les preguntes contestades correctament a raó d'1 punt; les preguntes contestades erròniament descomptaran un terç sobre les preguntes contestades correctament, i les contestades en blanc es puntuaran amb 0 punts.  
7.3.2 El segon exercici es qualificarà de 0 a 10 punts, i caldrà obtenir-hi un mínim de 5 punts per a superar-lo, que s'obtindrà calculant la mitjana aritmètica de la puntuació obtinguda en cada un dels temes, sempre que la puntuació no siga inferior a 3 punts en alguns dels temes.  
7.3.3 El tercer exercici es qualificarà de 0 a 10 punts, i caldrà obtenir-hi un mínim de 5 punts.  
7.3.4 La qualificació resultant dels tres primers exercicis s'obtindrà amb la suma de puntuacions obtingudes en cada exercici.  
A continuació es configurarà una relació que estarà ordenada per puntuació de major a menor amb els aspirants que hagen superat aquests tres exercicis.  
Solament els inclosos en aquesta relació podran passar a realitzar la fase de concurs.  
7.4 Fase de concurs.  
La valoració dels mèrits per a l'adjudicació dels llocs, es farà d'acord amb el barem publicat en el Diari Oficial de la Generalitat Valenciana de 2 de juliol de 1991, Decret 117/1991, de 26 de juny, del Consell de la Generalitat Valenciana, modificat pel Decret 176/1993, de 28 de setembre, excepte l'antiguitat i el grau personal, no obstant això, es farà l'entrevista personal.  
7.5. La puntuació final del concurs oposició es determinarà amb la suma de les qualificacions obtingudes en cada fase.  
A continuació es configurarà una relació que s'ordenarà per puntuació de major a menor i que s'interromprà quan el nombr d'inclosos en aquesta coincidesca amb el nombre de llocs de treball convocats en aquesta resolució.  
En cas d'empat entre aspirants, l'ordre s'establirà segons la puntuació més alta obtinguda per cada aspirant en el segon exercici; en segon lloc, si aquest persistira, segons la major puntuació obtinguda en el tercer. Si encara persistira aquest empat, l'ordre s'establiria mitjançant sorteig públic entre aquests.  
8. Desenvolupament de les proves selectives  
8.1 Els exercicis tindran lloc a València capital.  
El primer exercici es realitzarà en el lloc, data i hora que s'establesca en la resolució per la qual s'aprove i publique en el Diari Oficial de la Generalitat Valenciana la llista admesos a la realització de les proves.  
8.2. Els aspirants seran convocats per a cada exercici en una crida única.  
Els exercicis que no puguen realitzar-se conjuntament, l'ordre d'actuació dels aspirants, serà d'acord amb la resolució de la Direcció General de la Funció Pública Valenciana, d'11 de maig de 1994, per ordre alfabètic de cognoms i començant per la lletra «N».  
Els membres del tribunal qualificador i el personal col·laborador no permetran l'accés a la sala, on es realitze l'exercici, de les persones que compareguen una vegada haja conclòs la crida dels aspirants convocats.  
Els aspirants hauran d'acreditar la seua personalitat mitjançant la presentació del DNI, o del resguard amb fotografia del passaport o del permís de conduir, sense que per aquest efecte siguen vàlides les fotocòpies compulsades d'aquests documents; i també de l'exemplar per a la persona interessada de la sol·licitud d'admissió a les proves.  
8.3 Una vegada començades les proves, l'anunci de la realització de la resta d'exercicis, el farà públic el tribunal en el lloc en què s'haja realitzat l'anterior, amb 48 hores, com a mínim, d'antelació.  
9. Publicitat de les llistes  
9.1 En acabar cada un dels tres exercicis, el tribunal farà públiques en el lloc d'examen les llistes d'aspirants que hagen obtingut una qualificació de 5 o més punts.  
Així mateix, es publicaran les relacions a què fa referència la base 7.3.4 als llocs damunt dits, i també la qualificació obtinguda en al fase de concurs.  
9.2 Una vegada acabades les proves, el tribunal publicarà, mitjançant un anunci als locals on s'han fet les proves, les relacions amb la puntuació final a què es refereix la base 7.5, que constituiran les llistes dels aspirants que han resultat aprovats per ordre de puntuació.  
En cap cas el tribunal podrà declarar que han superat les proves selectives un nombre superior al de vacants ofertes.  
El tribunal elevarà al rector les llistes dels aspirants que han superat les proves per l'ordre de puntuació a què es refereix la base 7.5, per a inserir-les en el Diari Oficial de la Generalitat Valenciana.   
10. Coneixements de valencià  
10.1 Els qui superen les proves selectives acreditaran els seus coneixements de valencià amb la presentació dels certificats, diplomes o títols que hagen sigut homologats per la Generalitat Valenciana.  
10.2 Els qui no puguen acreditar aquests coneixements d'acord amb el que estableix el punt anterior, hauran de realitzar el curs específic de valencià a què es refereix l'article 50 del Decret Legislatiu de 20 de març de 1992.  
11. Presentació de documents  
11.1 En el termini de 20 dies hàbils, a comptar de l'endemà de la publicació en el Diari Oficial de la Generalitat Valenciana, de les relacions a què es refereix la base 9.3, els aspirants proposats hauran de presentar al Servei de Personal de la Universitat Politècnica de València els documents següents:  
11.1.1 Certificat de naixement expedit pel Registre Civil corresponent, o fotocòpia del DNI, degudament compulsada.  
11.1.2 Fotocòpia compulsada del títol acadèmic exigible segons aquesta convocatòria.  
11.1.3 Declaració de no haver sigut separat, mitjançant un expedient disciplinari, de cap administració o ocupació pública, i també de no trobar-se inhabilitat penalment per a l'exercici de funcions públiques.  
11.1.4 Certificat mèdic acreditatiu de posseir la capacitat física i psíquica necessària per a l'acompliment de les funcions dels llocs de treball ofertats.  
11.1.5 Els aspirants discapacitats hauran de presentar un  
certificat de la Conselleria de Treball i Afers Socials o òrgan competent d'altres administracions públiques, que acredite discapacitació igual o superior al 33%, i també la seua capacitat per a dur a terme les funcions que corresponguen a les vacants ofertes.  
11.1.6. El tribunal qualificador establirà, per a les persones discapacitades que així ho sol·liciten, les adaptacions necessàries per a la realització de les proves. Amb aquesta finalitat les persones interessades hauran de formular la petició corresponent en la sol·licitud de participació d'aquestes proves selectives.  
11.2 La falta de presentació de documentació, dins del termini indicat, i tret de casos de força major, la presentació de documents dels qual es desprenga que no compleixen les condicions generals de la convocatòria o els supòsits de falsedat en la declaració, donarà lloc a la invalidesa de les actuacions de l'aspirant i, i pel que fa a aquest, a la nul·litat subsegüent dels actes del tribunal, sense perjudici de les responsabilitats en què haja pogut incórrer.  
12. Nomenament de funcionari de carrera  
Una vegada les persones interessades hagen entregat els documents pertinents, estipulats en la base 11, el Rectorat de la Universitat Politècnica de València, emetrà una resolució amb el nomenament d'aquestes persones com a funcionaris de carrera.  
13. Tribunals  
13.1 El tribunal qualificador d'aquestes proves el nomenarà el rector, una vegada s'hagen publicat les llistes provisionals d'admesos i exclosos.  
13.2 El tribunal podrà designar els ajudants i assessors especialistes que considere oportuns per a la realització de les proves.  
13.3 Els membres del tribunal, i també els ajudants i els assessors hauran d'abstenir-se i podran ser recusats pels interessats quan hi concórreguen circumstàncies previstes en els articles 28 i 29 de la Llei de Règim Jurídic de les Administracions Públiques i del Procediment Administratiu Comú.  
Així mateix, hauran d'abstenir-se aquells que hagen realitzat tasques de preparació d'aspirants en els cinc anys anteriors a la publicació d'aquesta convocatòria.  
13.4 El tribunal, i també els col·laboradors, ajudants i el personal especialista, podrà exigir dels aspirants, en qualsevol moment, que acrediten la seua identitat de conformitat amb el que preveu la base 9.2.  
13.5 A l'efecte de comunicacions i altres incidències, el tribunal tindrà la seua seu a la Universitat Politècnica de València, camí de Vera, s/n (CP: 46332), València.  
13.6 El tribunal tindrà la categoria assenyalada en el Decret 200/85, de 23 de desembre, del Consell de la Generalitat Valenciana, sobre indemnitzacions per raó del servei i ordre de 17 de febrer de 1986 (Diari Oficial de la Generalitat Valenciana de 10 de març de 1986), per la qual es desenvolupa l'anterior decret.  
14. Recursos  
Contra la convocatòria, les seues bases i tots els actes  
administratius que se'n deriven, es podrà interposar un recurs contenciós administratiu davant la sala contenciosa administrativa del tribunal Superior de Justícia de la Comunitat Valenciana, dins del termini de dos mesos comptadors des de l'endemà de la publicació d'aquesta resolució en el Diari Oficial de la Generalitat Valenciana.  
Com a requisit per a la interposició d'aquest recurs, s'haurà de comunicar prèviament la interposició esmentada a l'òrgan administratiu autor de l'acte, segons exigeix l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Contra les actuacions del tribunal, s'hi podrà interposar recurs ordinari previst en l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el termini d'un mes comptador des de l'endemà de la seua publicació.  
El recurs podrà interposar-se davant l'òrgan que va dictar l'acte que s'impugna o davant el rector, com a òrgan competent per a resoldre'l.  
València, 8 de març de 1995.- El rector de la Universitat Politècnica de València: Justo Nieto Nieto.  
ANNEX I  
Codi del lloc: P690 (RPT 118)  
Denominació del lloc: Tècnic superior del CTT  
Catalogació del lloc: grup a, complement de destinació 17, complement específic A.  
Sector: administració especial  
Destinació: Centre de Transferència Tecnològica  
Jornada: 37 hores i 30 minuts setmanals  
Funcions generals del lloc:   
- Identificació de resultats de I+D transferibles.  
- Negociació de contractes d'investigació i desenvolupament.  
- Gestió de contractes de I+D amb empreses, administracions públiques i administracions europees.  
- Gestió de patents i altres resultats susceptibles de protecció.  
- Relacions amb les empreses i les institucions.  
- Assessorament a la comunitat científica de la UPV sobre els  
 recursos del Sistema Ciència Tecnologia Indústria.  
- Suport a la preparació de projectes de I+D.  
- Recerca de socis científics i tecnològics.  
- Elaboració i difusió de l'oferta tecnològica de la UPV.  
- Elaboració d'informes tecnoeconòmics.  
- I totes les funcions inherents a la categoria professional i al lloc de treball.  
ANNEX II  
Programa  
1. La Constitució Espanyola de 1978. Drets i deures fonamentals. El Govern i les Corts Generals de l'Estat, composició i funcions.  
2. L'Estatut de la Comunitat Valenciana. El president de la Generalitat Valenciana. Les Corts Valencianes i el Govern Valencià.  
3. La Llei de Foment i Coordinació General de la Investigació Científica i Tècnica de 1986.  
4. La Llei Orgànica de Reforma Universitària.  
5. La Llei de Patents.  
6. Els Estatuts de la Universitat Politècnica de València.  
7. El professorat universitari.  
8. El personal d'administració i serveis de les universitats.  
9. La Llei de Contractes de l'Estat.  
10. El pressupost. Estructura i gestió. El pressupost de la Universitat Politècnica de València.  
ANNEX III  
Programa  
Marc del Sistema Ciència Tecnologia i Indústria a Espanya  
1. La política científica i tecnologia.  
2. la política d'innovació.  
3. El Pla Nacional d'Investigació Científica i Desenvolupament Tecnològic (Pla Nacional de I+D).  
4. El Pla Nacional de I+D: Prioritats nacionals. Els programes de I+D.  
5. El Pla Nacional de I+D: Els programes horitzontals. El Programa de Promoció General del Coneixement.  
6. El Pla Nacional de I+D: Actuacions en l'àmbit internacional.  
7. El Pla Nacional de I+D: Instruments i mecanismes d'interrelació CPI-Empreses.  
8. El Pla Nacional de I+D: actuacions de coordinació.  
9. El Pla Nacional de I+D: Avaluació i revisió per al període 1992-95.  
10. Dimensió regional de la I+D.  
Estructures en el Sistema Ciència Tecnològica Indústria  
11. Modelització del SCTI.  
12. El Sistema Ciència, Tecnologia a Espanya (SCTI): elements institucionals.  
13. La Comissió Interministerial de Ciència i Tecnologia. La Secretaria General del Pla Nacional de I+D.  
14. El SCT: El Ministeri d'Educació i Ciència.  
15. El SCT: Els ministeris sectorials.  
16. El SCT: La investigació a les universitats.  
17. El SCT: Els organismes públics d'investigació.  
18. El SCT: El Centre per al Desenvolupament Tecnològic Industrial (CDTI).  
19. Les associacions d'investigació i els instituts tecnològics.  
20. Xarxa OTRI/OTT i altres estructures d'interfície Universitat - Empresa.  
21. Evolució recent del sistema Ciència Tecnologia Industrial.  
22. El Sistema Ciència Tecnologia Indústria. Fortaleses i Debilitats.   
La I+D a la Comunitat Europea.  
23. El marc institucional de la Comunitat Europea en I+D.  
24. Els programes marc d'investigació comunitària. Els programes específics de I+D.  
25. Gestió i participació en la I+D comunitària.  
26. La gestió de projectes europeus de I+D.  
27. Els programes comunitaris de I+D relacionats amb la transferència i difusió de Tecnologia.  
28. El programa Eureka.  
29. La cooperació internacional no comunitària.  
Ciència Tecnologia i Indústria a la Comunitat Valenciana.  
30. La política d'innovació de la Generalitat Valenciana.  
31. La política científica i tecnològica de la Generalitat Valenciana.  
32. Instituts tecnològics, Parc Tecnològic i centres d'Empresa - Innovació.  
33. L'IMPIVA.  
34. El model valencià d'innovació.  
35. El teixit científic a la Comunitat Valenciana.  
36. El teixit tecnoeconòmic de la Comunitat Valenciana.  
Investigació i transferència de tecnologia  
37. La investigació per projectes. Definició d'objectius. Elaboració de pressupostos.  
38. Avaluació i selecció de projectes de I+D.  
39. Seguiment i avaluació de resultats d'investigació.  
40. Instruments i mecanismes per a la transferència de tecnologia.  
41. Estructures per a la realització entre CPI i les empreses.  
42. La investigació contractada. Tipus de contractes, càlculs de costos i contrapartides.  
43. Els contractes de transferència de tecnologia: propietat industrial i Know-how.  
44. Les activitats de màrqueting en el processament de transferència de tecnologia.  
45. Anàlisi i difusió de l'oferta tecnològica en els CPI.  
46. L'elaboració de dossiers tecnoeconòmics.  
Protecció de resultats de I+D  
47. La protecció jurídica dels resultats de la I+D: Les patents d'invenció.  
48. La protecció jurídica de les obtencions vegetals i microbiològiques.  
49. La redacció de patents en els CPI.  
50. Els informes de vigilància tecnològica i de l'estat de la tècnica.  
Política Tecnològica. I+D Industrial  
51. El Pla d'Actuació Tecnològic Industrial.  
52. Els programes d'infraestructura científics i tecnològics.  
53. Repercussions socials del canvi tecnològic.  
54. La gestió de la innovació en les empreses.  
55. Normalització homologació. Barreres tecnològiques.  
56. El finançament de la innovació. Creació d'empreses a partir de resultats de I+D. El capital-risc.